Ekskursioon on nüüdseks minevik, aga sellesse kuulub nii mõndagi. Laevasõitu tuli kokku palju-palju tunde. Bussisõitu oli ka natukene ja jalutuskäigud polnud ka väga lühikesed. Esimene päev möödus Heureka keskuses, millest minul olid  varasemad head mälestused, aga mis nüüd igavate ja mõttetutega asendusid. Kolm tundi venis ja venis ja venis. Lõpuks jälle bussi saades, oli tuju väga miinustes. Tagasi sadamasse ja siis oli vapustav tund aega vaba aega, mille jooksul mina ja Triin ja Maria jõudsime käia ära turul ja otsida vanilli cocat ja mina jõudsin süüa ühe jäätise. Laevale ja tunni pärast Rootsi poole teele. Õhtu sisse mahtus karaoke- Maarja-Liisi kaunis laulmine ("I don't want to miss a thing") ja meie (Maarja-Liis, Maria, Kairit ja  mina) mitte väga kaunis laulmine (Britney "oops!I did it again"). Hilisemas õhtus oli veel Alias. Mina ja Triin võitsime :) See Aliase-võit oli vist ka ainus võit, mille ma terve reisi jooksul lauamängudes saavutasin. Oma kajutis oli meil ka väike laulupidu, aga see lõppes siis, kui Triinu telefonist laulud liiga korduvaks muutusid. Järgmine päev Stockholmis. Pisike linnaekskursioon, kus midagi uut ei olnud ja edasi omal käel linnaekskursioon. Ei midagi märkimisväärset, poed ja jäätis. Õhtul tagasi laevas  ja tagasi karaokes. Seekord otsustasime (Maria, Kairit, Hardi ja mina) täielikult oma eneseväärikusest loobuda ja seetõttu langes valik Village People YMCA kasuks. Maarja-Liis esines ka ja tema laulmist oli lausa hea kuulata kogu ülejäänu kõrval ("Can't fight the moonlight"). Kuna Hardil oli veel mõni raas eneseväärikust alles, läks ta koos Gustaviga veel kord esinema ("Yesterday"). Peale karaoke lõppu läksime mina ja Doris ja Triin välja. Mingi aja pärast ühinesid meiega ka Nastja ja Kati. Nastja, kes oli  kleidis, irdus meist mingil hetkel ja siis hakkas spontaanne öölaulupidu. See ei olnud just väga kaunis, ma usun, aga meil oli tore. Hijlem läksime tantsima. Ja tuli välja, et Eesti mees on ikka tantsulõvi küll. Siinkohal tervitaks Rasmust ;) Veel peaks mainima, et Soome mees on pervert. Kell pool neli, kui muusika lõppes, läksime niisama ringi käima Dorise ja Triinuga. Kella nelja paiku hakkas asi ära vajuma ja läksime kajutisse. Mina ja Doris tahtsime veel üles tagasi minna, aga ei lubatud, Erika saatis  meid karmisõnaliselt magama. Oh well, Erika sõna on seadus ja nii me magama läksimegi. Pool viis kustutasin tule. Kell pool kaheksa oli jube raske tõusta. Viimane päev möödus ühtlases uneuimas. Ning kella kolmeks olin ma kodus :)